Wikipodaci

**Wikipodaci** () jest baza znanja koju kolaborativno uređuju korisnici i koju održava Fondacija Wikimedia. Svrha joj je biti zajednički izvor određenih vrsta podataka (npr. datumi rođenja) koje koriste drugi Wikimedijini projekti kao Wikipedia. U tom je smislu slična Wikimedijinoj ostavi gdje se skladište medijske datoteke kojima se pristupa s drugih Wikimedijinih projekata.

## Historija razvoja 
alt=|lijevo|mini|Link na Wikidati za uređivanje višejezičnih veza/linkova.
[mini|upright|Međujezični linkovi u članku Wikipedije prije Wikidate. Linkovi u kutijici za uređivanje lijevo, prikazani kada se stranica snima zdesna.
Svaki članak na ovom popisu zahtijeva vlastiti spisak za veze s drugim člancima. [:d:Q2013|Wikidatin unos za ovaj članak centralizira ovu informaciju.]]

Wikipodaci su pokrenuti 30. oktobra 2012, i predstavlja prvi novi projekt Fondacije Wikimedije od 2006.

Ostvarenje projekta su financirale donacije Allenovog instituta za umjetnu inteligenciju, Fondacije Gordona i Betty Moore te Google, Inc., s ukupno 1,3 miliona €. Inicijalni razvoj projekta je nadzirala Wikimedia Deutschland i bio je razdvojen u tri faze:
# Centralizacija višejezičnih linkova&nbsp;– linkovi između Wikipedijinih članaka o istoj temi na različitim jezicima
# Pravljenje centralnog mjesta za podatke u infokutijama za sve Wikipedije
# Pravljenje i ažuriranje spiska članaka na temelju podataka u Wikidati

Prva faza je pokrenuta 30. oktobra 2012. To je omogućilo da se sačinjavaju stavke i pune osnovnim informacijama; oznake – imena ili naslovi, aliasi – alternativni izrazi za oznaku, opisi i međujezični linkovi za sve Wikipedijine članke o istoj temi. Svaki članak se identificira jedinstvenim brojem, kome se dodaje prefiks Q – npr. za politiku je to Q7163. Ovo omogućava da se oznake, aliasi i opisi prevode bez favoriziranja jednog jezika.

mini|desno|Prikaz četiri glavne komponente faze 1 stranice Wikidate, oznaka, opis, aliasi i međujezični linkovi.

Wikipodaci su ispočetka bili samodovoljno skladište višejezičkih linkova. Nijedno jezično izdanje Wikipedije nije moglo imati pristup Wikidati, te je moralo imati vlastite setove višejezičnih linkova. 14. januara 2013. Wikipedia na mađarskom jeziku postala je prva koja je omogućila opciju višejezičnih linkova preko Wikidate. Ova mogućnost se proširila na Wikipedije na hebrejskom i italijanskom 30. januara. Postavljanje se nastavilo na Wikipediji na engleskom jeziku 13. februara te se planira za sve druge Wikipedije 6. marta.

Prvi aspekti druge faze su postavljeni 4. februara 2013, čime je uvedeno sparivanje ključnih vrijednosti (izjave; statements ) u Wikidatinim unosima. Vrijednosti su ispočetka ograničene na dva tipa podataka (stavke i slike na Wikimediijnoj ostavi), a drugi tipovi podataka (kao što su koordinate i datumi) će slijediti kasnije. Pretpostavlja se kako će pristup Wikipedia podacima Wikidate iz druge faze biti postepen kod raznih izdanja Wikipedije. Prve će pristup dobiti Wikipedije na mađarskom, hebrejskom i italijanskom za koje se pretpostavlja da će proces dovršiti do kraja marta.

## Reference 
## Vanjski linkovi
* http://www.wikidata.org
* 
*  – stranica za koordinaciju projekta na Meta-Wiki
* Demo system – ovdje možete isprobati trenutno razvojno stanje
* Wikidata-l – Diskusije oko projekta Wikipodaci
* Wikidata-bugs – Prijavljanje grešaka za projekat Wikipodaci

Kategorija:Wikimedijini projekti
Kategorija:Online baze podataka